Hoe om God se stem te hoor | YAHWEH-NISSI
April 26, 2017 / the OP
Baie keer as ek sê dat die Heilige Gees vir my hierdie-of-daardie gesê of gewys het, is die eerste vraag wat ek kry: "Hoe?".
God praat met ons op verskillende maniere. Omdat Hy ons inside out ken, weet Hy ook watter kommunikasie metodes om te gebruik sodat ons kan hóór. Dit is ook 'n leerproses om Sy stem te kan onderskei. Want in ons koppe is daar drie stemme – ons s'n, God s'n en die vyand s'n. En ons moet leer hoe om te identifiseer wanneer wie praat.
Eerstens moet ons 'n verhouding met Hom hê voordat die kommunikasielyne waarlik kan oopgaan. (Nie 'doen 'n uur Bybelstudie en rammel 'n eentonige gebed af' nie.) God ken ons harte en weet wanneer ons regtig 'n hunkering na Hom het. As ons tot Hom nader, sal Hy tot ons nader. Maar ons moet die eerste move maak.